fi en fr fi fi fi fi fi fi fi fi fi fi fi fi ceb th da fi fi it fi fi fi sv fi fi fi fi fi fi fi fi fi fi fi fi fi fi fi ms fi eo cs fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi en en en
skip to main (ir a principal) | skip to sidebar (ir al sidebar)
Lähettänyt Susanna Muhonen klo 19.03
Olin jo kovasti odotellut, että milloin pääsen taas opiskelemaan. Eilen sain sähköpostiini opintokirjeen Johdatusta psykologiaan-opinnoista (PSYY011), joihin olin ilmoittautunut. Opinnot ovat 4 opintopisteen arvoiset ja ajattelin suorittaa ne tässä syksyn aikana muiden opintojeni lomassa sopivissa väleissä.
Psykologian johdatusopinnoissa tutustutaan psykologiaan ja katsastellaan monenlaisia arkipäiväisiä ilmiöitä teoreettisesti monesta eri näkökulmasta. Kurssi hyväksytään yleistieteellisinä opintoina Jyväskylän yliopiston kaikissa tiedekunnissa.
Opintotehtäviä saa jokainen opiskelija suorittaa ihan omaan tahtiinsa vapaasti pitkin lukuvuotta. Opinto-oikeus kestää siis koko lukuvuoden. Vastuu opinnoista on opiskelijalla itsellään, kuten toki kaikissa muissakin Avoimen yliopiston opinnoissa.
Opintomateriaaleina on erilaisia tiedonlähteitä. Opiskelija itse valitsee tiedon ja pohdiskelee asioita niiden pohjalta.
Kurssi suoritetaan joko kolmella opintotehtävällä tai verkko-opintona netissä. Opintotehtävissä on vaihtoehtoina joko yksilö- tai parityö. Opintotehtävät ovat esseetehtäviä, joissa on useita vaihtoehtoja valittavana. Kurssin yhtenä lähdemateriaalina on etälukion psykologia-sarja, joka sisältää viisi puolen tunnin ohjelmaa.
Itse teen opinnot itsenäisesti esseetehtävinä ja aion myös käydä opintopiirin tapaamisissa, joita järjestetään viisi kertaa loka-marraskuussa.
Opinto-oppaan ja muun saamani opintomateriaalin perusteella tulen varmasti oppimaan paljon uutta ja mielenkiintoista, mutta lisää ajatuksiani saatte aiheesta, kun ehdin perehtyä psykologian saloihin.
Ensi viikolla alkaakin sosiaalityön aineopinnot perusopintojen kanssa yhteisellä perehdytystilaisuudella ja viikolla 38 alkavat aineopintojen luennot sekä englannin valmentava kurssi. Siitä sitten alkaakin kunnon aherrus, koska opintoja on useina iltoina viikossa ja jopa joinakin lauantaipäivinäkin. Reippaasti mukaan vaan :)
6. syyskuuta 2009 klo 14.33
Kiitos "etukäteistiedoista" psykologian kurssiin liittyen. On upeaa, kun on erilaisia suorittamistapoja, joista voi valita itselleen sopivimmat ja mieluisimmat.
Kerroit, että myös sosiaalityön aineopinnot ja englannin kurssi ovat alkamassa. Enpä muuta voi kuin ihmetellä, miten energiasi ja etenkin aikasi riittää tuohon kaikkeen. Voimia toivotan sinulle oikein superextra-säkillisen!
Odottelen innokkaana tulevia blogi-tekstejäsi!
Uudempi teksti Vanhempi viesti Etusivu
Tilaa: Lähetä kommentteja (Atom)
Aikuisopiskelun arkea ja juhlaa
Kokkolan yliopistokeskuksen avoimen yliopiston opiskelijoiden blogi.
Tervetuloa seuraamaan ja osallistumaan keskusteluun!
Oletko nähnyt yliopistokeskuksen aulan uuden taideteoksen?
Ajankohtaista ja muuta aiheeseen liittyvää
Väitöskirja: "`Kyllä minä tästä selviän´. Aikuisopiskelijat koulutustarinansa kertojina ja koulutuksellisen minäpystyvyytensä rakentajina."
Väitöskirja: "Yhteisöllisyys voimavarana yliopisto-opetuksen ja -opiskelun kehittämisessä"
Lue etäopiskelun vastuusta ja vapaudesta tästä Taloussanomien artikkelista.
Väitöskirja: "Avointa väylää maisteriksi - tutkimus avoimessa yliopistossa opiskelleista ja väylän kautta korkeakouluun tulleista opiskelijoista"
Väitöskirja: "Pitkä opintie. Aikuisiällä suoritettu yliopistotutkinto ja koulutuksellisen elämänkulun muutos."
Helsingin yliopiston Avoimen yliopiston opiskelijablogi.
Kävijälaskuri (maaliskuusta 2010 lähtien)
Olevista ja tulevista opinnoista
Copyright © 2010 Avoin blogiskelija | Designed by Get a Custom Design
Blogger Templates by Blog and Web